బ్రహ్మను ఎందుకు పూజించరు?
ఈ సృష్టికే కారకుడు బ్రహ్మ అని హిందూ పురాణాలు చెబుతుంటాయి. హిందువులకు అత్యంత పవిత్రమైన దేవతలు త్రిమూర్తులు. బ్రహ్మ,విష్ణు, మహేశ్వరులు.. ఈ ముగ్గురిలో విష్ణు, మహేశ్వరులకు చాలా ఆలయాలు ఉన్నాయి. ఎన్నో పూజలు ఉన్నాయి. కానీ బ్రహ్మకు పూజలు ఉండవు. ఆలయాలు ఉండవు.. ఎందుకో చూద్దాం. ఒకనాడు బ్రహ్మవిష్ణువులలో ఎవరు గొప్ప అన్న వాదన బయలుదేరిందట.
ఆ వాదానికి విరుగుడుగా, శివుడు ఒక పరీక్షను పెట్టాడట. తాను ఒక లింగ రూపంలో ఉంటాననీ, ఎవరైతే ఆ లింగపు అంచుని చేరుకోగలుగుతారో వారు గొప్పవారన్నదే ఆ పరీక్ష సారాంశము. ఆ పరీక్షకు బ్రహ్మ, విష్ణువులు ఇద్దరూ కూడా సరేనన్నారు. పరమేశ్వరుడు చెప్పినట్లుగానే ఆద్యంతరహితమైన ఒక లింగరూపంలో వెలిశాడు.
అంతట బ్రహ్మదేవుడు హంస రూపంలో ఆ లింగాకారపు పైభాగాన్ని గుర్తించేందుకు ఎగిరిపోగా, విష్ణుమూర్తి వరాహ రూపంలో నేలని తవ్వుకుంటూ లింగపు అడుగుభాగాన్ని చేరుకునేందుకు సిద్ధపడ్డాడు. ఎంతకాలం గడిచినా శివలింగపు అంచులు కనిపించనేలేదు. కానీ సృష్టికర్త అయిన తాను ఓటమిని ఒప్పుకోవడం ఏమిటన్న అహంకారం కలిగిందట బ్రహ్మదేవునిలో.
దాంతో తాను లింగపు పైభాగాన్ని దర్శించి వచ్చానని అబద్ధం చెప్పేశాడు. అంతేకాదు! తన మాట నిజమేనంటూ ఒక మొగలిపూవు చేత కూడా సాక్ష్యం చెప్పించాడట. కానీ లయకారుడైన శివుని ముందు ఈ అబద్ధం చెల్లలేదు. పైగా తననే భ్రమింపచేయాలని చూసినందుకు ఆ పరమేశ్వరునికి పట్టరాని కోపం వచ్చింది. శివుని మూడో కంటికి బ్రహ్మకు ఉన్న ఐదో తల భస్మమైపోయింది. అందరికీ ఆదర్శంగా నిలవాల్సిన దైవమే అబద్ధాన్ని పలకడంతో, ఇకమీదట బ్రహ్మ పూజలందుకునే అర్హతను కోల్పోతాడంటూ శపించాడు శివుడు. అదీ సంగతి అందుకే బ్రహ్మకు ఆలయాలు అరుదు.
Related tags : Brahma vs Shiva Why is lord brahma not worshipped in hinduism? బ్రహ్మను ఎందుకు పూజించరు?
brahmanu enduku poojincharu?
ee srushtike kaarakudu brahma ani hindu puraanaalu chebutuntaayi. hinduvulaku atyanta pavitramaina devatalu trimurtulu. brahma,vishnu, maheshwarulu.. ee muggurilo vishnu, maheshwarulaku chala aalayaalu unnaayi. enno poojalu unnaayi. cony brahmaku poojalu undavu. aalayaalu undavu.. enduko chuddam. okanadu brahmavishnuvulalo evaru goppa anna vaadana bayaluderindata.
aa vaadaaniki virugudugaa, shivudu oka pareekshanu pettadata. taanu oka linga roopamlo untaananii, evaraithe aa lingapu anchuni cherukogalugutaro vaaru goppavarannade aa pareeksha saaraamsamu. aa pareekshaku brahma, vishnuvulu iddaruu kuudaa sarenannaru. parameshwarudu cheppinatlugaane aadyantarahitamaina oka lingaroopamlo velisaadu.
antata brahmadevudu hamsa roopamlo aa lingaakaarapu paibhaagaanni gurtinchenduku egiripogaa, vishnumurthy varaha roopamlo neelani tavvukuntu lingapu adugubhaagaanni cherukunenduku siddapaddaadu. entakaalam gadichina sivalingapu anchulu kanipinchaneledu. cony srushtikarta ayina taanu otamini oppukovadam emitanna ahankaram kaligindata brahmadevunilo.
daamto taanu lingapu paibhaagaanni darsinchi vachanani abaddham cheppesadu. antekaadu! tana maata nijamenantu oka mogalipuuvu chetha kuudaa saakshyam cheppinchaadata. cony layakaarudaina shivuni mundu ee abaddham chellaledu. paiga tanane bhramimpacheyaalani chusinanduku aa parameshwaruniki pattaraani kopam vachindi. shivuni moodo kantiki brahmaku unna aido tala bhasmamaipoyindi. andarikee aadarsamgaa nilavaalsina daivame abaddhaanni palakadamtho, ikameedata brahma poojalandukune arhatanu kolpotadantu sapinchaadu shivudu. adhee sangati anduke brahmaku aalayaalu arudu.
Related tags : Brahma vs Shiva Why is lord brahma not worshipped in hinduism? brahmanu enduku poojincharu?